|  |  |
| --- | --- |
| **Trenger du hjelp til nyetablering av egen bedrift?**  Vi ønsker alle nyetablerere velkommen! Vi hjelper deg gjerne med å komme i gang med ditt prosjekt, men for å være sikker på at vi kan hjelpe deg, og at du er best mulig forberedt, har vi laget en liste over viktige punkter som du som nyetablerer svarer på som best du kan, før du møter hjelperne dine.  Tenk gjennom dette, og ha det klart før møtet du skal ha med Hattfjelldal Vekst eller administrasjonen i kommunen.  Du finner ellers viktig informasjon om å starte en bedrift i Altinn. Spesielt med tanke på registrering av bedrift, organisasjonsform og økonomi. Innovasjon Norge og Brønnøysundregistrene har også nyttig informasjon om bedriftsetableringer.    ***Oppgaver Sjekkliste/Notater*** | |
| 1. **Skal du søke midler fra kommunens næringsfond?**   Les retningslinjene for næringsfondet på kommunens hjemmesider  https://hattfjelldal.kommune.no/tjenester/næringsliv/næringsutvikling/  Tenk gjennom hvorvidt ideen din passer med  noen av punktene til næringsfondet. |
| 1. **Hva er prosjektet ditt?**   Beskriv tydelig **hva** det er du skal produsere av varer og/eller tjenester. Trenger du kurs/utdanning/sertifikater?  Ha et tydelig definert prosjekt. |
| 1. **Vurder om det er marked for prosjektet.**   Når du skal selge en vare eller tjeneste, så må det være en kunde som vil kjøpe. Her ber vi deg tenke gjennom hvem det er.   * Hvem er det som skal kjøpe ditt produkt/tjeneste? (er det kunder kun i Hattfjelldal eller er det kunder andre steder?) * Er det allerede konkurranse for produktet lokalt, eller er du alene og har en markedsfordel? * Hva kan du ta betalt for produktet ditt? Viktig sett i sammenheng med kostnadene, for å vurdere inntekt. * Ta gjerne kontakt med andre bedrifter som allerede er i markedet for informasjon. |
| 1. **Krever prosjektet arealer?**  * Hva slags arealer trenger du? * Skal du bygge selv? * Skal du leie/eie bygg eller tomt? * Er dette tilgjengelig i kommunen i dag? |
| 1. **Hvor store kostnader ser du for deg at det er snakk om**?     Hvis du skal søke om tilskudd og lån, så krever tilskudds-/lånegiver at du har egenkapital. Innovasjon Norge, Nordland fylkeskommune og Hattfjelldal kommune har midler som kan søkes på.   * Har du egenkapital? * Hvordan mener du at du ellers kan finansiere oppstarten av bedriften, hvis egenkapitalen ikke er nok? |

Velkommen til samtale, og lykke til med ditt prosjekt!